May 23rd, 2017 | Skriv kommentar
Jeg har for nyligt læst professor emeritus Bo Marschners “At studere musikvidenskab” fra 2014. Det var en meget interessant bog, og en bog som jeg vil anbefale til alle musikstuderende.
Bogen indeholder mange elementer, herunder en diskussion af musikvidenskab som både universitetsfag og forskningsområde og bogen indeholder blandt andet et forslag til en delvis adskillelse af de to i henholdsvis en musikvidenskabelig- og en musikformidlingsretning på universitetsniveau.
I Danmark er musikvidenskab et gymnasiefag, og det betyder at den musikvidenskabelige uddannelse indeholder en række praktiske fag som skal sætte den studerende i stand til at undervise i f.eks. kor, sammenspil og sang. Det betyder at studerende på musikvidenskab skal igennem et regime af sang- og klaverundervisning samt kor og sammenspilsledelse – færdigheder som ligger fjernt fra det musikvidenskabelige felt som det praktiseres på udenlandske universiteter.
Set fra et rent musikvidenskabeligt synpunkt tager disse fag tid og energi fra andre og mere centrale fag, hvilket ifølge Marschner svækker de videnskabelige disipliner således som de praktiseres i Danmark. Desværre synes jeg at Marschner underspiller de fordele praktiske musikfærdigheder kan betyde for akademisk musikvidenskab.
Her er det værd at bemærke at færdighedsfag spiller et væsentlig rolle overalt i vores universitetssystem: Som fysikstuderende lærer man matematik, som teologistuderende græsk osv. Der er altså intet specielt “mærkeligt” i at en musikstuderende lærer at begå sig på et klaver eller dirigere et kor.
Selvfølgelig optager disse fag den studerendes tid, og det må altid være en diskussion om hvor meget tid disse fag kan rimeligvis optage. Interessant i den forbindelse er Marschners fokus på repetoirekendskab, noget som tydeligvis vægtes højt af Marschner og som bestemt ikke kan forudsættes i vor tid hvor masseuniversitet er et faktum.
Det korte af lange er at jeg synes at vi skal anse praktiske musikalske færdigheder som en integreret del af det musikvidenskabelige spektrum istedet for at opfatte dem som værende det musikvidenskabelige felt fremmede. Vi ønsker med andre ord musikvidenskabelige forskere som kan orientere sig i indlevende i et nodemateriale, og ikke blot “svæve over vandende”. Og da disse egenskaber ikke kan forudsættes, må de undervises i!
April 2nd, 2017 | Skriv kommentar
Har du brug for hjælp til optagelsesprøven på Musikvidenskab? Jeg tilbyder undervisning i optagelsesprøven specifikt og musikteori og hørelære generelt.
Søger du ind på Musikvidenskab og har du brug for hjælp til optagelsesprøven tilbyder jeg undervisning i optagelsesprøvens discipliner.
Jeg er selv uddannet fra Musikvidenskab i København og har efterfølgende undervist og vejledt studerende herfra. Skulle det have interesse kan du kontakte mig på telefon 22808144 eller på kristoffer@kjeldby.dk.
Du kan også læse mit indlæg om optagelsesprøven, men vær opmærksom på at indlægget er af ældre dato og at optagelsesprøven er ændret en smule siden da. Jeg har også tidligere skrevet indlæg om hørelære og bladsang.
Musik, sprog og anbefalingssystemer
March 28th, 2017 | Skriv kommentar
Musiktjenester som Spotify og iTunes indeholder i dag millioner af sange. Den store mængde indhold gør klassisk navigation via menu upraktisk. Derfor bruger begge services anbefalinger som en måde at filtrerer de store datamængder og gøre dem håndterbare.
Jeg har arbejdet en del med anbefalingssystemer indenfor blandt andet film, koncerter og musik. På min programmeringsblog har jeg netop skrevet en længere gennemgang af forskellige anbefalingsmkanismer i forhold til musik.
Indlægget befinder sig i spændingsfeltet mellem musikvidenskab og computer science og indeholder flere elementer fra mit speciale, herunder en diskussion af musikalske metaforer.
Læs indlægget her: Music, language and recommender systems
Tags: analyse, anbefalinger, barndom, computer, itunes, metafor, musikteori, musikvidenskab, Pandora, speciale, Spotify, sprog
Tags: analyse, artikel, barndom, Dansk sang, Det Kongelige Bibliotek, sang, sangbog
Tags: barndom, børn, Danmark, dannelse, Dansk sang, Det Kongelige Bibliotek, morgensang, opdragelse, pædagogik, sang, skole, Weyse
Tags: analyse, bibliotek, Danmark, Dansk sang, Det Kongelige Bibliotek, Grundtvig, Højskole, Nebelong, sang
Tags: 1700, Danmark, Det Kongelige Bibliotek, Golden Days, København, Schulz, Tyskland
Golden Days og 1700-tallets danske musikliv
Tags: 1700, bibliotek, Danmark, Det Kongelige Bibliotek, Golden Days
Tags: bibliotek, Danmark, Det Kongelige Bibliotek, folkevise, sang
Tags: analyse, bibliotek, Danmark, Dansk sang, Det Kongelige Bibliotek, Grundtvig, Højskole, Parallelvertonung, sang, Weyse
Tags: akademisk, bibliotek, Carl Nielsen, chanson, debat, Det Kongelige Bibliotek, forum, musikvidenskab, sang, udgiver
Tags: akademisk, database, E-science, formidling, hitlister, symposium
Tags: 1800, Danmark, historie, komponist, musikvidenskab, tidslinje